เรื่องร้องเรียน: เรื่องที่สอง อีกฝั่งของบ้าน มีร้านแผงลอย เส้นใหญ่ และร้านของชำ เปิดขายทั้งวันทั้งคืน เกะกะทางเท้า ไม่มีฟุตบาทมห้คนเดิน แถมด้วยเปิดเพลงจากลำโพงที่น่าจะเพิ่งถอยมาใหม่ เสียงชัด ได้ยินทั้งซอย แต่แจ้งตำรวจ 191 ไป มีสายตรวจมา ขับผ่านแต่กลับไม่ได้ยินเหมือนที่ชาวบ้านได้ยิน ขับผ่านไปเหมือนไม่เห็นการกระทำผิด
การดำเนินการของเจ้าหน้าที่: ฝ่ายเทศกิจ จัด จนท.เทศกิจ ลงพื้นที่ตรวจสอบและกวดขันผู้ค้าบริเวณซอยราชดำเนินกลางใต้ตามที่ได้รับแจ้ง   1. กรณีผู้ค้าผู้ทำการค้ารุกล้ำผิวจราจร ได้แจ้งให้ทางร้านดำเนินการจัดเก็บโต๊ะ/เก้าอี้ ออกจากผิวจราจร กรณีของรถเข็นได้แจ้งให้ผู้ค้าทราบโดยการประชาสัมพันธ์ผ่านเครื่องขยายเสียงจากรถสายตรวจ หลังเลิกทำการค้าให้เคลื่อนย้ายรถเข็นพร้อมจัดเก็บอุปกรณ์ออกจากพื้นที่ให้เรียบร้อย  2. กรณีเรื่องเสียงได้สอบถามข้อเท็จจริงจากเจ้าของร้านได้รับแจ้งว่าในวันดังกล่าวมีการเปิดเพลงจริงและได้มี จนท.ตร.สน.พท.ได้เข้ามาว่ากล่าวตักเตือนเรียบร้อยแล้ว ทั้งนี้ได้ตักเตือนเจ้าของร้านกรณีเรื่องของการเปิดเพลง เมื่อเข้าสู่ยามวิกาลขอให้ลดเสียงเพลงลง หรือปิดเพลงจะดีมาก จะได้ไม่รบกวนประชาชนที่พักอาศัยบริเวณใกล้เคียง       ทั้งนี้ จนท.เทศกิจ จะได้เข้ากวดขันอย่างต่อเนื่องต่อไป
ความเห็นของผู้แจ้ง: ขอบคุณที่ช่วยเข้ามาดูแลนะคะ แต่ช่วงกลางวันที่ไม่ได้เปิดร้าน ก็ยังมีการตั้งอุปกรณ์ไว้ ตามภาพที่ส่งให้ค่ะ
พื้นที่: แขวงบวรนิเวศ เขตพระนคร กรุงเทพมหานคร